stanford-oval/wikipedia huggingface dataset:
Hi-NRG
הערות שוליים

↑  Hasselhoff, David; Thompson, Peter (15 במאי 2007). Don't Hassel the Hoff The Autobiography. St. Martin's Press. ISBN 9781429901062 – via Google Books. Simon invited me to work with Stock, Aitken and Waterman, Britain's biggest hit-makers of the 1980s whose work favoured a high-spirited blend of pop music and Hi-NRG, a high-tech version of Euro-disco. I checked into the Piccadilly Hotel {{cite book}}:  (עזרה)
↑  "Explore music...Genre: Hi-NRG". AllMusic. ארכיון מ-2022-06-06. נבדק ב-20 ביולי 2009. {{cite web}}:  (עזרה)
↑  I Love to Love: Tina Charles, באתר AllMusic
↑  Dance Little Lady: Tina Charles, באתר AllMusic
1 2  Shapiro, Peter, and Iara Lee. Modulations: a History of Electronic Music: Throbbing Words on Sound. Caipirinha Productions, 2000.
↑  "Hazell Dean – Full Official Chart History". Official Charts Company. Official Charts Company. ארכיון מ-2022-05-15. נבדק ב-19 בינואר 2016. {{cite web}}:  (עזרה)
↑  "Evelyn Thomas – Full Official Chart History". Official Charts Company. Official Charts Company. ארכיון מ-2019-04-02. נבדק ב-19 בינואר 2016. {{cite web}}:  (עזרה)
↑  AllMusic – Stock Aitken Waterman (ארכיון)
↑  "USA Hi-NRG chart, December 1986 *20 years ago*". DiscoMusic.com. אורכב מ-המקור ב-3 ביולי 2012. {{cite web}}:  (עזרה)
↑  Electronic Music Styles – NU NRG TRANCE (אורכב 28.03.2010 בארכיון Wayback Machine). July 2, 2010.
רולנד הארטלי

רולנד היל הארטלי (באנגלית: Roland Hill Hartley;‏ 26 ביוני 1864 –  21 בספטמבר 1952) היה פוליטיקאי אמריקאי ממדינת וושינגטון, איש המפלגה הרפובליקנית, שכיהן כראש עיריית אוורט בשנים 1910–1911, כחבר בית הנבחרים של מדינתו בשנים 1915–1917, וכמושל וושינגטון העשירי בשנים 1925–1933.
ראשית חייו

רולנד הארטלי נולד בעיירה שוגומוק שבמושבה הבריטית ניו ברנזוויק (לאחר איחוד קנדה ב-1867 הייתה לפרובינציה של קנדה בשם זה), כשמיני מבין שנים עשר ילדיהם של הכומר אדוארד הארטלי ורבקה ברקר (לבית וייטהד) הארטלי.
ב-1878 עבר הארטלי למינסוטה שבארצות הברית, שם הוא הצטרף לאחיו הגדולים בעיר בריינרד. לאחר מכן הוא עבד בעונות הקיץ בחוות ענק בטריטוריית דקוטה, ובחורפים בתעשיית העץ. בהמשך הוא עבר למיניאפוליס, שם הוא עבד כמנהל חשבונות בחברת העצים של האחים קלאף.
ב-1888 נשא הארטלי לאישה את נינה מ. קלאף, בתו של דייוויד מרסטון קלאף (לימים מושל מינסוטה), וכך חיזק את קשריו עם האחים קלאף. לזוג נולדו שני בנים ובת.
קריירה עסקית

הארטלי התקדם והיה למנהל ולאחר מכן סגן נשיא חברת האחים קלאף. ב-1895 נבחר חמו כמושל מינסוטה, וב-1897 החל הארטלי לשמש כמזכירו האישי. במהלך מלחמת ארצות הברית-ספרד ב-1898, שירת הארטלי כנציגו של המושל וכראש הסגל של המשמר הלאומי של מינסוטה, וכך קיבל דרגת כבוד של קולונל.
ב-1900 עבר דייוויד קלאף לאוורט שבמדינת וושינגטון כדי להקים בה מנסרה חדשה. באותה עת ניהל הארטלי את פיתוח העיירה החדשה קאס לייק שבמינסוטה עבור אחיו הגדול גילפורד הארטלי.
ב-1902 הצטרף הארטלי לחמו באוורט, ובסופו של דבר היה למנהל או הבעלים של חברת העצים הארטלי ולאבג'וי, חברת העצים קלארק-ניקרסון, חברת העצים של אוורט, מנסרת קלאף-הארטלי, וחברת הספנות של אוורט.
קריירה פוליטית

הארטלי הצטרף לשורות המפלגה הרפובליקנית. הוא נבחר כראש עיריית אוורט, תפקיד בו הוא כיהן בשנים 1910–1911. ב-1914 הוא נבחר לבית הנבחרים של מדינת וושינגטון, בו הוא כיהן בשנים 1915–1917.
ב-1925 נבחר הארטלי כמושל וושינגטון העשירי. חמו, דייוויד קלאף דאג שפטיש היושב ראש שבו נעשה שימוש בהשבעתו כמושל מינסוטה יהיה בשימוש להשבעתו של הארטלי כמושל וושינגטון.
הישגיו המרכזיים של הארטלי בתקופת כהונתו כמושל היו הקמת מחלקת הכבישים המרכזית המדינתית והעברת חוקים בנוגע לתעשיית העץ במדינה. ב-1925 הוא הטיל וטו על הצעת חוק להקמת בית כלא נפרד לנשים במדינה. הצעת החוק הוגשה על ידי חברות בית הנבחרים המדינתי, הדמוקרטית בל ריבס, ומייבל אינגרסול מילר הרפובליקנית. בהודעת הטלת הווטו שלו, כתב הראטלי:
אם החוק נועד ליצור מוסד שבו המדינה תטפל בשיקומן המוסרי והפיזי של נשים אומללות והרוסות, המאמץ חסר תועלת והמשימה נידונה לכישלון עוד לפני שהתחילה. מוסריות לא יכולה לבוא מתוך חקיקה, ולא ניתן להתכחש לאמת באמירה, "הגן על הטיפש מפני טיפשותו ותאכלס את העולם בטפשים".
הארטלי היה ראשון מושלי וושינגטון מהמפלגה הרפובליקנית שכיהן שתי תקופות כהונה והתמודד על השלישית. בבחירות המקדימות של הרפובליקנים של 1932 הוא נוצח על ידי סגנו ג'ון ארתור גלטלי, שבבחירות הכלליות נוצח על ידי מועמד המפלגה הדמוקרטית קלרנס מרטין.
מותו

רולנד הארטלי נפטר בסיאטל ב-21 בספטמבר 1952. הוא נטמן בבית הקברות אברגרין שבאוורט. ביתו שבאוורט הוכנס ב-1986 אל המרשם הלאומי של מקומות היסטוריים.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1683.
הערות שוליים

↑  "Belle Reeves". Women in the Legislature. Washington State Legislature.
↑  James-Wilson, Jennifer; Owings-Klimek, Brenda (1990). "Belle Culp Reeves—Madame Secretary". Making a Difference. A Centennial Celebration of Washington Women. Vol. 2. Olympia, WA: State Superintendent of Public Instruction. p. 88.
↑  Lambert, Brent (May 2, 1986). "National Register of Historic Places Inventory/Nomination: Roland Hartley House". National Register of Historic Places. Washington, D.C., USA: National Park Service.
| --- | --- |
בקרת זהויות :  LCCN: nr89001357  SNAC: w60c91dt  VIAF: 2312861   WorldCat (עם VIAF): 2312861
Good Old-Fashioned Lover Boy

"Good Old-Fashioned Lover Boy" (בעברית: "המאהב הישן והטוב") הוא שיר של להקת הרוק הבריטית קווין, שיצא בשנת 1976, השמיני מתוך אלבומה החמישי של הלהקה, A Day at the Races. השיר נכתב על ידי סולן הלהקה פרדי מרקיורי. השיר יצא גם כסינגל בשנת 1977 על ויניל 7-אינץ'. השיר הוא אחד מכמה שירים בסגנון מיוזיק הול בריטי שנכתבו על ידי הלהקה.
רקע וכתיבה

השיר מתחיל בנגינת פסנתר ושירת פתיחה של מרקיורי, וממשיך עם הצטרפות הבס והתופים, בתחילתו של הפזמון. הבית השני מושר ואחריו פזמון נוסף. בשלב זה, התופים, הבס והגיטרה נפסקים, מה שמוביל אז לגשר, אותו שרים מרקיורי ומייק סטון ("היי, בחור, מאיפה קיבלת את זה? היי, בחור, לאן הלכת?"). לאחר סולו הגיטרה של בריאן מיי, מושר בית נוסף, ולאחר מכן הפזמון חותם את השיר.
השיר מתאר כיצד "מאהב ישן וטוב" מצפה ללילה של הילולה ורומנטיקה.
הופעות חיות וביצועים אחרים

הלהקה ביצעה את השיר בתוכנית המוזיקה הבריטית "Top of the Pops" ב-BBC. בגרסה שהופיעה בתוכנית, המתופף רוג'ר טיילור שר את החלק של מייק סטון.
השיר בוצע בשידור חי גם בחלק מסיבובי ההופעות של הלהקה, מ-A Day at the Races Tour (אנ') ועד לסיום News of the World Tour (אנ'). הוא בוצע במחרוזת אחרי "Killer Queen", וממנו הושרו שני הבתים הראשונים, ואחריהם הפזמון בסוף.
קרדיטים וצוות > קווין

פרדי מרקיורי – זמרה, קולות רקע, פסנתר
בריאן מיי – גיטרה חשמלית, קולות רקע
רוג'ר טיילור – תופים, משולש, תיבת הקשה, קולות רקע
ג'ון דיקון – בס
קרדיטים וצוות > משתתפים נוספים

מייק סטון – קולות רקע
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  הממלכה המאוחדת | מצעד הסינגלים הבריטי | 17 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
 מכירות + הזרמת מדיה בלבד
הערות שוליים

↑  Georg Purvis (24 באוגוסט 2012). Queen: Complete Works. Titan Books. p. 115. ISBN 978-1-78116-287-3. {{cite book}}:  (עזרה)
↑  Queen live on tour: A Day At The Races: Setlist Queen Concerts.
↑  Queen live on tour: News Of The World: Setlist Queen Concerts.
↑  "Archived copy". אורכב מ-המקור ב-18 ביוני 2018. נבדק ב-17 ביוני 2018. {{cite web}}:  (עזרה);  (עזרה)
↑  "British single certifications – Queen – Good Old Fashioned Lover Boy", British Phonographic Industry (באנגלית)
| --- | --- |
בקרת זהויות :  MusicBrainz work: 72d11fe4-938c-3d4b-a89d-6bac224b343b
Hinoi Team

| --- | --- |
 תקופת הפעילות:  מ-2005 
 סוגה:  מוזיקת פופ 
 חברת תקליטים:  אווקס טרקס 
 www.avexnet.or.jp/hinoiteam
 חברים
 Asuka Hinoi Hikaru Koyama 
 
הינוי טים (באנגלית: Hinoi Team; ביפנית: HINOIチーム‏, Hinoi chīmu) היא להקת פופ יפני (J-Pop) שבמרכזה הזמרת אסוקה הינוי עם הזמרות התומכות קייקה מאטסוקה, היקארו קויאמה ורינה טאקנאקה. רוב הסינגלים שלהן הם שירי יורוביט.
היסטוריה

בשנת 2002, הינוי אסוקה וקויאמה היקארו ביחד עם הירושיגה מיהו הופיעו לראשונה כלהקה "LOVE & PEACE". הסינגל הראשון שלהן "DRIFTER" נבחר לשיר הנושא של הסרט "!Dodge Go! Go" ובנוסף הן גם הופיעו בסרט בתפקיד שולי. בסופו של דבר הסינגל לא הצליח והלהקה התפרקה.
בשנת 2003, שוב, אסוקה והיקארו ביחד עם ילדה נוספת בשם פוג'יווארה יוהו הקימו להקה חדשה. ההופעה כבר נקבעה אך בגלל סיבוכים ההופעה בוטלה ולהקה התפרקה עוד לפני ההופעה הראשונה שלה.
בתפנית מפתיעה, טומוקו קאוואסה- זמרת פופ יפני מפורסמת, אהבה את הכישרון של אסוקה והסכימה להפיק את הסינגל הראשון שלה כזמרת סולו. "Wanna be your girlfriend" יצא ב-19 בנובמבר 2003, השיר שימש כשיר הסיום של הדרמה "אשיטה טנקי ני נארה". הסינגל הגיע למקום ה-60 במצעד של אוריקון.
5 חודשים מאוחר יותר, הסינגל השני של אסוקה "טאטא היטורי נו קימי" שוחרר. הסגנון המוזיקלי של הסינגל הזה היה שונה מאוד מקודמו והפופולריות של אסוקה גדלה מאוד.
למרות הפופולריות העולה של אסוקה הסינגל השני שלה לא הצליח כמו קודמו והגיע רק למקום ה79.
כבר בגיל 13, אסוקה כבר הוציאה שני סינגלים והופיעה בתוכניות מוזיקה ומגזינים רבים.
במשך 6 חודשים, אסוקה לקחה הפסקה פרט להוצאתם של לוח שנה שלה ותמונות דיגיטליות.
ב-5 בדצמבר 2005, נודע שהזמרת הינוי אסוקה תופיע מעתה בלהקה הנקראת "הינוי טים" ביחד עם, שוב, קויאמה היקארו ושתי זמרות חדשות, מאטסוקה קייקה וטאקנאקה רינה. ההופעה הראשונה שלהן נקבעה ל-2 בפברואר 2005 עם הסינגל "Ike Ike"- שיר יורוביט/פרה פרה, אך היא בוטלה.
השם של הקבוצה שונה מ"Hinoi Team" ל" HINOIチーム". לא הבדל גדול רק שכעת ה-team נכתב בקטקאנה.
הופעת הבכורה הוזזה לתאריך ה-18 במאי ועוד לפניה כבר הוכרז שהסינגל השני של הלהקה- "King Kong", עוד שיר יורוביט/פרה פרה, יצא ב-27 ביולי. כעת היה ברור שהלהקה תתמקד בשירי יורוביט/פרה פרה. לסינגל שלהן King Kong הלהקה החליטה לשתף פעולה עם הקומיקאי היפני, קוריקי צ'ושו בגרסה חדשה של השיר Ike" Ike". הגרסה החדשה עם קוריקי הייתה הצלחה גדולה והשיר קיבל פופולריות רבה.
בסינגל השלישי של הקבוצה, "Night of Fire / Play With The Numbers", הן שיתפו פעולה בשנית עם קוריקי והסינגל מכר כמות עותקים גדולה פי שניים מהכמות שהינוי טים מכרה לבד, בשבוע הראשון. עד כה הסינגל מכר יותר מ-20,000 עותקים, יותר מכל סינגל non-H!P אחר ביפן.
עקב ההצלחה הגדולה בשיתוף הפעולה עם קוריקי, הם הוציאו ביחד סינגל נוסף, "Sticky Tricky And Bang", הסינגל הרביעי של הלהקה.
האלבום הראשון של הלהקה, "Super Euro Party", נתמך על ידי קוריקי יצא ב-15 במרץ והצליח מאוד במצעד של אוריקון.
ב-25 במרץ, קוריקי הודיעה ששיתוף הפעולה בינו ובין הינוי טים הגיע לסופו.
התקיים טקס סיום לכבודו בו הינוי טים וקוריקי ביצעו את השירים "Ike Ike" ו"Night of Fire" ביחד בפעם האחרונה.
ב-9 באוגוסט הוציאה הלהקה את הסינגל ה-5 שלה "Now And Forever" ללא קוריקי. הסינגל הכיל שירים בסגנון שונה במקצת מהסנגלים הקודמים של הלהקה וגם הוא הצליח במצעד של אוריקון.
דיסקוגרפיה

"Super Euro Party" ‏ - 15 במרץ 2006
"Ike Ike" ‏ - 18 מאי 2005
"King Kong" ‏ - 27 יולי 2005
"Night of Fire" ‏ - 14 בדצמבר 2005
"Sticky Tricky and Bang" ‏ - 8 במרץ 2006
"Now and Forever" ‏ - 9 באוגוסט 2006
"Dancin' & Dreamin" ‏ - 7 בפברואר 2007
חברות הלהקה

אסוקה הינוי
קייקה מאטסוקה
היקארו קויאמה
רינה טאקנאקה
הערות שוליים

↑  H!P
| --- | --- |
בקרת זהויות :  MusicBrainz: a117ecbd-a3ca-4c32-ab02-0af5e3b09f73
ג'ון יוג'ין אוסבורן

ג'ון יוג'ין אוסבורן (באנגלית: John Eugene Osborne;‏ 19 ביוני 1858 –  24 באפריל 1943) היה רופא, חוואי, בנקאי ופוליטיקאי אמריקאי מוויומינג, איש המפלגה הדמוקרטית, שכיהן כחבר בית הנבחרים של ארצות הברית מטעם מדינתו בשנים 1897–1899, וכמושל ויומינג השלישי בשנים 1893–1895.
ראשית חייו

ג'ון יוג'ין אוסבורן נולד בווסטפורט שבמדינת ניו יורק כבנם של ג'ון סי. אוסבורן ושל מרי א. רייל. ב-1874 הוא עבר לברלינגטון שבוורמונט, שם הוא עבד בבית מרקחת, למד רפואה באוניברסיטת ורמונט וסיים את לימודיו ב-1880. מאוחר יותר באותה שנה הוא עבר לרולינס שבטריטוריית ויומינג, שם הוא פתח בית מרקחת. ב-1881 הוא נשכר כרופא בחברת הרכבות יוניון פסיפיק.
ראשית הקריירה הפוליטית

ב-1883 נבחר אוסברון לבית הנבחרים של טריטוריית ויומינג, אך התפטר ממנו ב-1885 כאשר הוא עזב את הטריטוריה לזמן מה. ב-1888 הוא מונה כיושב ראש ועדת בניין בית הסוהר, ונבחר כראש עיריית רולינס. במהלך שנות ה-80 הוא היה רופא ורוקח ברולינס, וניהל חווה, ובנקודת זמן מסוימת הוא היה מגדל הכבשים הגדול ביותר בוויומינג. לאחר מעשה הלינץ' שבוצע בג'ורג' פרוט (אנ'), ניהל אוסבורן את הנתיחה שלאחר המוות.
מושל ויומינג

ב-1892 היה אוסבורן נציג חלופי לוועידה הארצית של המפלגה הדמוקרטית. ביולי אותה שנה הוא זכה במועמדות המפלגה למשרת מושל ויומינג לאחר שנבחר בסבב ההצבעה ה-37 בוועידת המפלגה המדינתית, לאחר שהסיר את שמו מרשימת המועמדים ולאחר מכן שוכנע לשוב למרוץ. בבחירות הכלליות הוא הביס את אדוארד איבינסון ברוב של 9,290 מול 7,509 קולות.
ב-2 בינואר 1893 הושבע אוסבורן כמושל, אף על פי שהוא ניסה להיכנס לתפקידו מוקדם יותר ב-2 בדצמבר 1892, תאריך שנפסק כמוקדם מדי על ידי בית המשפט העליון של ויומינג. הוא לא יכול היה להיות נוכח בטקס ההשבעה לנשיאות של גרובר קליבלנד, שכן הוא חשש שמזכיר המדינה איימוס ברבר ימנה רפובליקני באותו זמן שיכהן כמושל בפועל בהיעדרו. במהלך תקופת כהונתו כמושל, נאבק אוסבורן עם בית המחוקקים המדינתי שכיהנו בו 22 רפובליקנים, 21 דמוקרטים ו-5 פופוליסטים. הוא סיים את כהונתו ב-7 בינואר 1895 לאחר שסירב להיבחר לתקופת כהונה שנייה.
חבר בית הנבחרים של ארצות הברית

ממרץ 1897 ועד מרץ 1899 כיהן אוסבורן כחבר בית הנבחרים של ארצות הברית מטעם ויומינג, אך שוב, בתום תקופת כהונתו הוא סירב להיבחר לתקופת כהונה שנייה.
שנותיו האחרונות

אוסבורן נמנה עם תומכי ההנפקה החופשית של מטבעות הכסף במערכות הבחירות לנשיאות של 1896, 1900 ושל 1908, בהן הוא תמך בויליאם ג'נינגס ברייאן. ב-1896 הוא שימש כיושב משלחת ויומינג לוועידה הארצית של המפלגה הדמוקרטית. ב-1898 הוא היה סגן יושב ראש הוועדה הדמוקרטית הלאומית, ב-1900 היה חבר הוועדה הלאומית, וב-1908 היה סגן יושב ראש הוועדה הפיננסית. ב-בחירות לנשיאות של 1904 הציע ברייאן שמישהו כמו אוסבורן ממערב ארצות הברית יתמודד על מועמדות המפלגה לנשיאות, אך אוסבורן דחה את ההצעה.
ב-28 באפריל 1903 נפטר המושל דפורסט ריצ'רדס זמן קצר לאחר שנבחר לתקופת כהונתו השנייה. בבחירות המיוחדות שנערכו לאייש את מקומו של ריצ'רדס, נבחר אוסבורן כמועמד הדמוקרטים ברוב גדול, אך הובס בבחירות הכלליות על ידי בראיינט באטלר ברוקס.
ב-2 בנובמבר 1907 נשא אוסבורן לאישה את סלינה סמית' מפרינסטון שבקנטקי, לאחר שהם הכירו באי מדיירה כאשר סלינה, שאז נקראה ג'ין קרטיס סמית', הייתה בטיול סביב לעולם יחד עם אחותה וגיסה. עם שובם לארצות הברית חודשיים לאחר מכן הם התארסו. ירח הדבש שלהם נקטע כאשר מאמציו להבטיח הצלחה למערב בוועידה הארצית של הדמוקרטים של 1908 הוכתרו בהצלחה, והם היו מחויבים לשוב לדנוור, שם היא התקיימה. סלינה אוסבורן נודעה כ"מארחת הרשמית" של הוועידה.
ב-1910 שימש אובסבורן כיושב ראש המפלגה הדמוקרטית בוויומינג. הוא מונה כעוזר מזכיר המדינה של ארצות הברית על ידי הנשיא וודרו וילסון, תפקיד בו הוא שימש מ-21 באפריל 1913 עד 14 בדצמבר 1916. הוא גם שימש כיושב ראש מועצת המנהלים של הבנק הלאומי של רולינס, והיה מעורב בגיוס מניות. ב-1913 הוא הציע ששרידיו של כריסטופר קולומבוס יושמו על אוניית קרב שתפליג דרך תעלת פנמה כחלק מטקס הפתיחה שלה. בבחירות לנשיאות של 1936 הוא נבחר כאחד משלושת האלקטורים הדמוקרטים מטעם ויומינג והצביע בעד פרנקלין דלאנו רוזוולט לנשיאות ובעד ג'ון גארנר לסגנות.
אוסבורן היה חבר נוסח יורק של הבונים החופשיים. רעייתו נפטרה במרץ 1942 בלואיוויל, קנטקי. ג'ון יוג'ין אוסבורן נפטר ברולינס ב-24 באפריל 1943, בגיל 84, לאחר שלקה בהתקף לב מוקדם יותר באותו שבוע. הוא נטמן בחלקת הקבורה של משפחת סמית' בבית הקברות סיידר היל שבפרינסטון, קנטקי.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1766-1767.
הערות שוליים

↑  "John Osborne". Wyoming State Hisyorical Society.
↑  "John E. Osborne". The Tampa Tribune. July 5, 1908. p. 8. Archived from the original on January 2, 2020 – via Newspapers.com.
↑  "Democratic Committees". Intelligencer Journal. August 7, 1908. p. 5. Archived from the original on January 2, 2020 – via Newspapers.com.
↑  "Bryan Favors Western Man". Great Falls Tribune. October 2, 1903. p. 1. Archived from the original on January 2, 2020 – via Newspapers.com.
↑  "John E. Osborne Chosen". The Salt Lake Tribune. September 9, 1904. p. 1. Archived from the original on January 2, 2020 – via Newspapers.com.
↑  "Women Worth While". Messenger-Inquirer. June 14, 1914. p. 5. Archived from the original on August 14, 2023 – via Newspapers.com.
↑  Marguerite Martyn, "Marguerite Martyn Finds Many Interesting Women in Denver Taking Part in the Preliminaries to the Democratic Convention," St. Louis Post-Dispatch, July 5, 1908, image 1
↑  Ex-Governor Osborne Near Death Friday, Casper Star-Tribune. (23 April 1943).
↑  "John Eugene Osborne". US Department of State: Office of the Historian.
↑  "John E.Osborne". Wyoming History. Archived from the original on February 20, 2013.
↑  "Columbus Buried In San Domingo?". Evening Star. July 17, 1913. p. 11. Archived from the original on January 2, 2020 – via Newspapers.com.
↑  "Roosevelt And Garner Given Party Support". Casper Star-Tribune. May 12, 1936. p. 1. Archived from the original on January 2, 2020 – via Newspapers.com.
| --- | --- |
בקרת זהויות :  GND: 1185430792  LCCN: n95011753  SNAC: w6903hbf  US Congress: O000113  VIAF: 1712434   WorldCat (עם VIAF): 1712434
ביוויס ובאטהד עושים את היקום

| --- | --- |

כרזת הסרט הרשמית
 מבוסס על:  הסדרה המונפשת "ביוויס ובאטהד" מאת מייק ג'אדג'
 בימוי:  אלברט קאלרוס, ג'ון רייס 
 הופק בידי:  מייק ג'אדג' לו מורטון מייקל רוטנברג כריס פרינוסקי שאנון פרינוסקי בן קלינה אנטוניו קנוביו
 תסריט:  מייק ג'אדג' לו מורטון
 מדבבים:  מייק ג'אדג'
 מוזיקה:  ג'ון פריזל
 מדינה:  ארצות הברית 
 חברת הפקה:  Judgemental Films MTV Entertainment Studios Titmouse, Inc.
 חברה מפיצה:  פרמאונט+
 הקרנת בכורה:  23 ביוני 2022
 משך הקרנה:  100 דקות
 שפת הסרט:  אנגלית 
 סוגה:  סרט קומדיה, סרט מדע בדיוני 
 סרט קודם:  "ביווס ובאטהד דו אמריקה" (1996)
 דף הסרט ב־IMDb
 
ביוויס ובאטהד עושים את היקום (באנגלית: Beavis and Butt-Head Do the Universe) הוא סרט הנפשה אמריקאי למבוגרים, מסוגת קומדיה ומדע בדיוני, המבוסס על סדרת הטלוויזיה המונפשת של "MTV", "ביוויס ובאטהד", ומהווה המשך לעלילת הסרט "ביווס ובאטהד דו אמריקה", שיצא לאקרנים בשנת 1996. הסרט נכתב ובוים על ידי יוצר הסדרה, מייק ג'אדג', שאף שב לדבב את דמויותיהם של ביוויס ובאטהד.
הסרט עלה לשירות "פרמאונט+" ב-23 ביוני 2022.
תקציר העלילה

לאחר אירועי הסרט הקודם, ביוויס ובאטהד הפכו לגיבורים מקומיים בעיירת מולדתם, אך שנה לאחר מכן, כשהתהילה וההון עולים להם לראש, הנערים מוצאים את עצמם נסחטים בשל הונאה לא-חוקית. בשנת 1998, לאחר מעצרם, ביוויס ובאטהד נידונים לשהות במחנה חלל. באופן טבעי, לאחר שדעתם של הצמד מוסחת על ידי סימולטור עגינה וחוש ההומור הגס שלהם, השניים מגיעים בטעות למעבורת חלל ונוסעים דרך חור שחור אל שנת 2022 – שם הם מחפשים אהבה, מנסים להבין כיצד להשתמש באייפון, ונרדפים על ידי הדיפ סטייט.
צוות המדבבים

מייק ג'אדג' – ביוויס ובאטהד
גארי קול
כריס דיאמנטופולוס
נט פקסון
דייוויד הרמן
בריאן האסקי
צ'י מקברייד
טיג נוטארו
סטיבן רוט
טרו ולנטינו
אנדריאה סאבאג'
מרטין סטאר
ג'ימי או. יאנג
הפקה > פיתוח

בשנת 2008, הצהיר ג'אדג' כי "אני אוהב להשאיר את הדלת פתוחה לביוויס ובאטהד, כי זה הדבר האהוב עליי שעשיתי אי פעם. זה הדבר שאני הכי גאה בו". עם זאת, הוא הצהיר על הסתייגויותיו לגבי "שנה וחצי [עד] שנתיים וחצי" שיידרש על מנת להחיות את הדמויות כמו שצריך, וציין שהרעיונות עבור הפרויקט "מגיעות כל שלוש שנים." בשנת 2009, הצהיר ג'אדג' על רצונו לראות את הדמויות שוב על המסך הגדול שוב, וכי "אני חושב עליהן כבנות 15 או בשנות ה-60 לחייהם... לא היה אכפת לי לעשות איתם משהו כשני זקנים גסים שיושבים על הספה."
במרץ 2018, הצהיר ג'אדג' בריאיון ל-"Rotten Tomatoes" כי הרעיון להפיק סרט המשך ל"ביוויס ובאטהד" הועלה חודשיים לפני כן, ואמר "זה רק עניין של לחשוב על רעיון שכדאי לעשות." ביולי 2019, ג'אדג' שוב ציין את התעניינותו בסרט המשך פוטנציאלי, וקבע כי "יש לי כמה רעיונות. אני חושב שזה צריך להיות משהו שהופך אותו לרלוונטי היום. אני חושב שאולי מצאתי דרך לעשות את זה." עוד הוא הצהיר על כוונתו לביים את הסרט.
בפברואר 2021, הוכרז שסרט חדש של "ביוויס ובאטהד" נמצא בתהליכי הפקה עבור שירות "פרמאונט+". החדשות הגיעו בעקבות ההכרזה על סדרת תחייה (אנ') בשנה הקודמת, אשר הייתה אמורה לעלות במקור בערוץ קומדי סנטרל. בינואר 2022, ג'אדג' צייץ ציורים של גרסאות מבוגרות יותר של ביוויס ובאטהד. חודש לאחר מכן, נחשף שמו הרשמי של הסרט.
הפקה > הנפשה

שירותי ההנפשה עבור הסרט סופקו על ידי חברת "Titmouse, Inc", מה שהופך אותו לסרט ההנפשה הרשמי הראשון של "ביוויס ובאטהד" שהופק באמצעות תוכנת Adobe Animate.
הפצה > שיווק

ב-2 ביוני 2022, הופץ הטריילר הרשמי. הצצה נוספת לסרט הופצה ב-5 ביוני 2022, במהלך טקס פרסי הסרטים והטלוויזיה של MTV.
הפצה > שידור

הסרט עלה לשירות "פרמאונט+" ב-23 ביוני 2022.
הערות שוליים

↑  John Frizzell Scoring Mike Judge’s ‘Beavis and Butt-Head Do the Universe’ | Film Music Reporter
↑  Beavis and Butt-Head Do the Universe Details Revealed, Movies
↑  Outlaw, Kofi (August 31, 2009). "Beavis and Butt-Head: The Sequel?". Screen Rant. Archived from the original on June 10, 2017. Retrieved June 8, 2022.
↑  "Mike Judge Might Bring Back King of the Hill with an Older Bobby and Do Another Beavis and Butt-Head Movie". Rotten Tomatoes. Archived from the original on March 20, 2018. Retrieved June 8, 2022.
↑  "'Beavis & Butt-Head' creator: "I've got some ideas" for a live-action movie". NME. July 30, 2019. Archived from the original on July 30, 2019. Retrieved June 8, 2022.
↑  "Beavis and Butt-Head Do America Sequel Is Something Creator Mike Judge "Has Ideas" For". Metal Injection. July 25, 2019. Archived from the original on July 26, 2019. Retrieved June 8, 2022.
↑  White, Peter (2021-02-24). "Beavis And Butt-Head & 'Workaholics' Movies, Weekly Show From Trevor Noah & 'Inside Amy Schumer' Specials Lead Paramount+ Comedy Slate". Deadline. Retrieved June 8, 2022.
↑  Haring, Bruce (2022-01-07). "Mike Judge Teases New 'Beavis And Butthead' Movie For Paramount+". Deadline. Retrieved June 8, 2022.
↑  Goldberg, Lesley (2022-02-15). "'South Park,' 'Beavis and Butt-Head' Moving to Paramount+". The Hollywood Reporter. Retrieved June 8, 2022.
↑  Parker, Ryan; Parker, Ryan (2022-06-02). "'Beavis and Butt-Head Do the Universe' Drops Film Trailer for Paramount+ Summer Release". The Hollywood Reporter. Retrieved June 8, 2022.
↑  Perry, Spencer (June 2, 2022). "Beavis and Butt-Head Do the Universe Trailer Debuts From Paramount+". ComicBook. Retrieved June 8, 2022.
↑  Chapman, Wilson (2022-06-02). "'Beavis and Butt-Head' Paramount+ Film Gets June Release Date, Drops First Trailer". Variety. Retrieved June 8, 2022.
↑  "Beavis and Butt-Head Do the Universe Gets Release Date, Goofy First Trailer". June 2, 2022. Retrieved June 8, 2022.
| --- | --- |
בקרת זהויות :  MusicBrainz release group: 857d163f-8c62-4fff-b6c7-d76bcab76725
טריפוליטניה העות'מאנית

קטע ממפת צפון־מערב אפריקה משנת 1707, בה נקראת טריפוליטניה בשם "ממלכת טריפולי"
טריפוליטניה העות'מאנית, או במקור איילת (עד 1864)/וילאיית טריפולי המערב (מטורקית עות'מאנית: ايالة/ولايت طرابلس الغرب, Eyālet-i/Vilâyet-i Trâblus Gârp) הייתה פרובינציה של האימפריה העות'מאנית, שהשתרעה באזור החוף של לוב המודרנית והתקיימה מ־1551 עד כיבושה על ידי ממלכת איטליה ב־1911. טריטוריה זו נודעה גם בשם "ממלכת טריפולי" אף שלא הייתה ממלכה כלל וכלל, אלא יחידה מינהלית עות'מאנית בראשות פאשה (מושל). הסיבה לכך, כי מ־1711 עד 1835, תקופת שלטונם של המושלים בני שושלת קרמנלי, הייתה זו למעשה מונארכיה נוֹרֶשֶׁת ואוטונומית כמעט לגמרי. קירנאיקה (ברקה), שנשלטה דה פקטו על ידי הפאשא של טריפוליטניה, נחשבה גם היא חלק מממלכת טריפולי.